Projektas

PRIENŲ RAJONO savivaldybės TARYBA

SPRENDIMAS

dėl prienų RAJONO SAVIVALDYBĖS nekilnojamojo turto perdavimo valdyti ir naudoti panaudos teise

Nr.

Prienai

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 3, 5 punktais, 2 dalies 3, 4 ir 5 punktais, 3 dalimi, Prienų rajono savivaldybės turto valdymo, naudojimo ir disponavimo juo tvarkos aprašo, patvirtinto Prienų rajono savivaldybės tarybos 2021 m. balandžio 29 d. sprendimu Nr. T3-115 „Dėl Prienų rajono savivaldybės turto valdymo, naudojimo ir disponavimo juo tvarkos aprašo patvirtinimo“, 26.3, 27.3, 27.4, 27.5, 30.1 ir 35.2 papunkčiais, 28 punktu ir atsižvelgdama į Nereikalingų arba netinkamų (negalimų) naudoti nekilnojamojo turto ar kitų nekilnojamųjų daiktų apžiūros 2024-02-21 pažymą Nr. (15.39Mr)AR4-333, Prienų rajono savivaldybės administracijos direktoriaus 2024-03-04 įsakymą Nr. A3-144 „Dėl nekilnojamojo turto pripažinimo nereikalingu naudoti“, Vilkaviškio vyskupijos carito 2024-02-23 raštą Nr. D3-38, Lietuvos Raudonojo Kryžiaus draugijos 2024-02-21 prašymą, Prienų rajono savivaldybės taryba n u s p r e n d ž i a:

1. Perduoti:

1.1. Lietuvos Raudonojo Kryžiaus draugijai (į. k. 190679146) 1 metams (su galimybe pratęsti 1 metams) valdyti ir naudoti panaudos teise Prienų rajono savivaldybei nuosavybės teise priklausančias ir šiuo metu Prienų rajono savivaldybės administracijos patikėjimo teise valdomas negyvenamąsias patalpas, kurių indeksai: 1-11, plotas 12,03 kv. m; 1-12, plotas 23,76 kv. m, ir atitinkamą dalį bendrojo naudojimo patalpų, kurių indeksai: 1-1, plotas 3,74 kv. m; 1-2, plotas 43,27 kv. m; 1-13, plotas 12,21 kv. m; 1-14, plotas 4,00 kv. m; 1-15, plotas 1,36 kv. m, iš viso 65,15 kv. m (nekilnojamojo turto kadastro ir registro byloje pastatas pažymėtas 1B2p, unikalus Nr. 6999-0000-9011:0001), esančias Kauno g. 1A, Prienų m.;

1.2. Vilkaviškio vyskupijos Caritui, į. k. 192071662, 5 metams (su galimybe pratęsti 5 metams) valdyti ir naudoti panaudos teise Prienų rajono savivaldybei nuosavybės teise priklausančią ir šiuo metu Prienų rajono savivaldybės administracijos patikėjimo teise valdomą negyvenamąją patalpą, kurios indeksas 1-25, plotas 30,64 kv. m, ir atitinkamą dalį bendrojo naudojimo patalpų, kurių indeksai: 1-1, plotas 8,25 kv. m; 1-2, plotas 54,16 kv. m; 1-24, plotas 21,48 kv. m; 1-29, plotas 72,96 kv. m; 1-44, plotas 9,23 kv. m, iš viso 34,84 kv. m (nekilnojamojo turto kadastro ir registro byloje pastatas pažymėtas 1C2b, unik. Nr. 6997-7017-8016, reg. Nr. 44/1310361), esančias Trakelio g. 1A, Šilavoto k., Šilavoto sen., Prienų r. sav.

2. Nustatyti, kad sprendimo 1 punkte nurodytas turtas turi būti naudojamas panaudos gavėjų veikloms (išskyrus komercinę veiklą) vykdyti.

3. Įgalioti Prienų rajono savivaldybės administracijos direktorių pasirašyti sprendimo 1 punkte nurodytų negyvenamųjų patalpų turto panaudos sutartis bei perdavimo–priėmimo aktus.

Šis sprendimas per vieną mėnesį nuo jo įteikimo ar paskelbimo dienos gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos Respublikos administracinių ginčų komisijos Kauno apygardos skyriui (Laisvės al. 36, Kaunas) arba Regionų administraciniam teismui bet kuriuose šio teismo rūmuose (Vilniaus rūmai, Žygimantų g. 2, Vilnius; Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda; Kauno rūmai, A. Mickevičiaus g. 8A, Kaunas).

Savivaldybės meras